प्रणय और श्रीकांत को भी फायदा; सिंधु 13वें स्थान पर बरकरार
Badminton Rankings 2023 India Chirag Shetty Satwiksairaj Rankireddy PV sindhu सात्विकसाईराज रंकीरेड्डी और चिराग शेट्टी की भारतीय बैडमिंटन जोड़ी ने मंगलवार को जारी BWF की ताजा रैंकिंग में अपने करियर की बेस्ट वर्ल्ड रैंकिंग हासिल कर ली।
सात्विकसाईराज रंकीरेड्डी और चिराग शेट्टी की भारतीय बैडमिंटन जोड़ी ने मंगलवार को जारी BWF की ताजा रैंकिंग में अपने करियर की बेस्ट वर्ल्ड रैंकिंग हासिल कर ली। सात्विक-चिराग अपनी पिछली रैंकिंग से एक स्थान ऊपर बढ़कर पुरुष युगल की विश्व रैंकिंग में चौथे स्थान पर पहुंच गए है।
पिछले साल कॉमनवेल्थ गेम्स का गोल्ड मेडल, फ्रेंच ओपन सुपर 750 खिताब और मौजूदा सीजन में स्विस ओपन 300 खिताब जीतने वाली सात्विक और चिराग की जोड़ी के अब 12 टूर्नामेंट में 74651 अंक हैं।
प्रणय को एक स्थान का फायदा
वहीं पिछले हफ्ते मलेशिया मास्टर्स के रूप में करियर का पहला बीडब्ल्यूएफ विश्व टूर खिताब जीतने वाले एचएस प्रणय एक स्थान के फायदे से एक बार फिर दुनिया के आठवें नंबर के खिलाड़ी बन गए हैं। किदांबी श्रीकांत भी तीन स्थान के फायदे से 20वें स्थान पर पहुंच गए हैं। दूसरी ओर मलेशिया मास्टर्स से जल्दी बाहर होने का खामियाजा लक्ष्य सेन को रैंकिंग में एक स्थान के नुकसान के रूप में उठाना पड़ा। वह अब 23वें स्थान पर पहुंच गए हैं।
सिंधु की रैंकिंग में कई बदलाव नहीं
महिला एकल में दो बार की ओलंपिक पदक विजेता पीवी सिंधु 13वें स्थान पर बरकरार हैं जबकि महिला युगल में त्रीशा जॉली और गायत्री गोपीचंद की जोड़ी भी 15वें स्थान पर बनी हुई है। सिंधु सात साल में पहली बार मार्च में शीर्ष 10 की रैंकिंग से बाहर हो गई थीं। इसके अलावा रोहन कपूर और एन सिक्की रेड्डी की मिश्रित युगल जोड़ी 35वें स्थान पर काबिज है जबकि ईशान भटनागर और तनीषा क्रेस्टो 39वें स्थान पर खिसक गए हैं।